"வம்பு தும்புக்குப் பெயர் போன காலேஜ் ஆச்சே அது?" அவள் இதற்குப் பதில் சொல்லவில்லை. "அந்தக் காலேஜிலே பசங்க படிக்கிறதை விடப் போராடறத்துக்கும், ஊர்வலம் போறதுக்குமே வருஷம் பூராச் செலவழிஞ்சு போயிடுமே!" இதற்கும் அவள் பதிலே கூறவில்லை. "உங்களுக்கு எல்லாம் யாரு புரொபஸரா இருந்தா?" "கண்ணபிரான் ஸார் தான் புரொபஸர்." "அவன் நல்ல படிப்பாளி. பாவம்! அந்தக் காலேஜிலே போய் மாட்டிக் கொண்டான்." இதற்கும் அவள் பதில் எதுவும் கூறவில்லை.